דרון אג'מולו

קמר דָרוֹן אַגֵ'מוֹלוּ (בטורקית: Kamer Daron Acemoğlu, הגייה: ; נולד ב-3 בספטמבר 1967) הוא כלכלן טורקי-אמריקאי, מכהן כפרופסור במכון הטכנולוגי של מסצ'וסטס. מהכלכלנים המשפיעים והמצוטטים ביותר בעולם. עוסק בצמיחה כלכלית, בפיתוח כלכלי, בכלכלת עבודה, ובכלכלה פוליטית. זכה במדליית ג'ון בייטס קלארק ובפרס נמרס לכלכלה.

ביוגרפיה
אג'מולו נולד באיסטנבול שבטורקיה, בן למשפחה ממוצא ארמני. אביו היה פרופסור למשפטים ואמו מורה. ב-1989 סיים תואר ראשון בכלכלה באוניברסיטת יורק שבבריטניה, ב-1990 סיים תואר שני בכלכלה בבית הספר לכלכלה של לונדון, וב-1992 סיים תואר שלישי בבית הספר לכלכלה של לונדון. נושא עבודת הדוקטורט שלו היה "Essays in Microfoundations of Macroeconomics: Contracts and Economic Performance".

הוא עבר לארצות הברית והחל לעבוד במכון הטכנולוגי של מסצ'וסטס. ב-1997 מונה לפרופסור חבר ב-MIT, בשנת 2000 מונה לפרופסור מן המניין לכלכלה יישומית, ומשנת 2010 מחזיק בקתדרה על שם אליזבת' וגיימס קיליאן ב-MIT.

אג'מולו עמית בחברה האקונומטרית, באקדמיה האמריקאית לאמנויות ולמדעים, באקדמיה הטורקית למדעים, וב-2021 נבחר לעמית זר באקדמיה הבריטית. הוא זכה במדליית ג'ון בייטס קלארק ב-2005, בפרס נמרס לכלכלה ב-2012, בפרס ג'ון פון ניומן ב-2007, ובפרס הגדול של נשיא טורקיה לתרבות ואמנויות.

מאמריו המצוטטים ביותר עוסקים בסוגיות של צמיחה כלכלית וכיצד מוסדות כלכליים ופוליטיים השפיעו על רמת הפיתוח הכלכלי במדינות שונות.

ספריו
(With James Robinson) Economic Origins of Dictatorship and Democracy, Cambridge University Press, January 2006.
Introduction to Modern Economic Growth, Princeton University Press, January 2009.
 (With James Robinson) Why Nations Fail: Origins of Power, Poverty and Prosperity, Crown Publishers (Random House), March 2012.
(With David Laibson and John List) Principles of Economics, Pearson New York NY, 2014 .

קישורים חיצוניים

 עמודו של דרון אג'מולו באתר המכון הטכנולוגי של מסצ'וסטס
 דרון אג'מולו באתר מדליית ג'ון בייטס קלארק
 
 
 
 

מכתביו
 

טורקים
כלכלנים אמריקאים
סגל המכון הטכנולוגי של מסצ'וסטס
זוכי פרס נמרס לכלכלה
זוכי מדליית ג'ון בייטס קלארק
זוכי פרס חזית הידע
חברי האקדמיה האמריקאית לאמנויות ולמדעים
מהגרים מטורקיה לארצות הברית
אמריקאים ממוצא טורקי
בוגרי בית הספר לכלכלה של לונדון
בוגרי אוניברסיטת יורק
אמריקאים שנולדו ב-1967